Katona Klári

Katona Klári, becenevén: Lárika (Ráckeve, 1953. október 20. –) EMeRTon-díjas magyar énekesnő. Az első női előadó, akinek a magyar könnyűzene négy korszakalkotó beat énekesnője (Kovács Kati, Koncz Zsuzsa, Zalatnay Sarolta és Harangozó Teri) után önálló nagylemeze jelenhetett meg Magyarországon.

Pályája

Kezdetek (1966–1976)
Énekelni 1966-ban, 13 évesen kezdett. Kezdetben a Kék Csillag, majd a Neoton együttes énekese, majd szólistaként folytatta. 1969-ben már énekelt a televízióban. 1970 nyarán már versenyzőként indult a Tessék választani!-n a Kíváncsi lennék rá és az Iránytű c. dalokkal. 1971-ben szerepelt az év eleji Made in Hungaryn és a nyári Táncdalfesztiválon. A Bővizű forrás című dalával az 1972-es Táncdalfesztiválon előadói díjat kapott. Később is rendszeresen szerepel hazai és külföldi tánczenei fesztiválokon.

A következő években olyan dalai váltak slágerré, mint a Szállj, kék madár, a Könnyek nélkül, a Voltál, és nem vagy itt, az Ő és én, az Akit szerettem, melyeknek szerzői Malek Miklós, Payer András, Gábor S. Pál, ill. Tolcsvay Béla voltak. 1975-ben a Made in Hungaryn első díjat nyert Koncz–Szenes: Ablak nincs az emberen című dalával, melyet eredetileg Kovács Katinak írtak. 1976-ban Isztambulban, Palma de Mallorcán és a sopoti fesztiválon lépett fel.

Demjén-korszak (1976–1980)

1976-tól a legtöbb dalát néhány éven át Demjén Ferenc írta, melyek közül rögtön az első, a Savanyú a csokoládé óriási siker lett, 1976-ban kislemezen is megjelent, 1977-ben pedig első nagylemezének címadó dala lett. Az albumon a Bergendy-együttes kíséri, néhány korábbi sikerüknek a feldolgozása is szerepel a lemezen (Az iskolatáska, Sohasem kérlek). Helyett kapott rajta egyebek mellett Ha a cipőm beszélni tudna c. Tessék választani!-versenydal, valamint Tolcsvay Béla Ez az utolsó c. szerzeménye is. A nagy lemezsiker után első díjat nyert a Metronóm ’77 fesztiválon, Demjén Tíz percet az évekből című dalával. 1978 elején folytatódott a sikerszéria Demjénnel, ugyanis februárban a Tessék választani!-n a Ne sírj c. dallal nyert előadói díjat. A dal egy feldolgozása az az évi Láthatod: boldog vagyok c. albumán is szerepelt, melyet a V’Moto-Rock kísért. Ez a nagylemez azonban újszerű hangzásával nem folytatta a sikerek sorát, így az énekesnő néhány évre Magyarországon háttérbe került, ám külföldön annál többet dolgozott. 1980-ban Kubában az év külföldi énekesnője lett. Itthon 1979-ben szovjet és NDK-beli slágerek magyar feldolgozásait énekelte, majd 1980-ban Nagy Tibor és Demjén Ferenc Megint c. rádiófelvétele készült el, melyet gyakran játszott a rádió, de az eredeti felvétel sem kis-, sem nagylemezen nem jelent meg, csak egy feldolgozás Nagy Tibor 1987-es szerzői lemezén.

Presser-korszak (1981–1989)
1981-ben Presser Gáborral kezdett dolgozni, melynek „próbafelvétele” Gershwin Nyáridő c. dalának magyar nyelvű változata volt. 1981 végén a Titkaim c. album hozta élete legnagyobb sikerét, mely a Presser Gábor–Sztevanovity Dusán szerzőpárossal való ötéves együttműködés első darabja volt. Az LGT által kísért lemez mind a közönség, mind a szakma körében elismert volt, a művésznő Pop-Meccs szakmai szavazásán az év énekesnője díjat nyerte el 1982-ben. Az 1983-as Tessék választani!-n Presser–Sztevanovity szerzeményét, az Elvarázsolt dalt adja elő, mely csak három évvel később, feldolgozásban kerül lemezre, Elvarázsolt éj címmel. A dal eredetije Presser Electromantic c., 1982-ben megjelent instrumentális szólóalbumán szerepel. 1983-ban elkészül a Titkos szobák szerelme c. dal olasz nyelvű verziója, La casa mio dal chore címmel, mely kiadatlan maradt egészen 2012-ig, amikor a Hungaroton letölthető mp3 formátumban kiadta. A sikeres együttműködés következő két darabja az 1984-es Katona Klári c. és az 1986-os Éjszakai üzenet c. nagylemez volt, ez utóbbi hasonló sikereket ért el, mint a Titkaim c. album.

Ebben az időszakban több zenés darabban is szerepelt, 1984-ben Lionel Bart Olivér, 1985-ben pedig Victor Máté két művében, a János, a vitéz, illetve az Itt élned, halnod kell c. musicaljében énekelt.

Presserrel még egy közös albumot készített, az 1989-es Mozi címűt, melyen olyan előadók dalait dolgozták fel, mint a Bergendy-együttes, Vikidál Gyula, a Hobo Blues Band, Kovács Kati, Sztevanovity Zorán, Révész Sándor.

Szerzői korszak (1992-től)
1992-től maga írja dalait, olyan zenész- és szerzőtársakkal kiegészülve, mint Szakcsi Lakatos Béla és Babos Gyula. Ebben az időszakban három stúdióalbuma jelent meg: az 1992-es ...neked, az 1996-os Fekete gyöngy és a 2001-es Most. Később több tévécsatornán szerepelt műsorvezetőként, majd a Magyar Telekom adománygyűjtő szolgáltatásának szóvivője, „arca” lett.

2003-ban Óvodás dalaim címmel gyerekeknek szóló lemezt jelentetett meg, amiből Zeneország címmel tévéműsort is készített.

2020-tól a Jelen hetilapban publikál művészeti, zenei témájú cikkeket.

Diszkográfia

Stúdióalbumok (9) 

 1977: Savanyú a csokoládé
 1978: Láthatod: boldog vagyok
 1981: Titkaim
 1984: Katona Klári
 1986: Éjszakai üzenet
 1989: Mozi
 1992: ...neked
 1996: Fekete gyöngy
 2001: Most

Válogatásalbum 
 1990: Katona Klári

Koncertlemezek 
 2002: Ünnep
2002: Ünnep (Dupla)

Kislemezek
	1971	Mikor rád talál a hajnal
	1971	Üres a világ/Mért kell búcsúzni mindig
	1972	Álom, mutasd meg nekem
	1972	Pillanat
	1973	Vérpiros fátyol
	1972	Bővízű forrás
	1973	Tudom, tudom
	1973	Szállj, kék madár
	1973	Könnyek nélkül
	1973	Megbánja még
	1974	Menni kell
	1974	Voltál, és nem vagy itt
	1975	Nincs ablak az emberen
	1975	Semmit nem jelent
	1976	Savanyú a csokoládé/Akit szerettem
	1977	Egy fiú és egy lány/A szerelmem voltál
	1977	Tíz percet az évekből
	1978	Ne sírj
	1978	Láthatod, boldog vagyok/Többismeretlenes egyenlet
	1978	Ne sírj (angolul)/Tíz percet az évekből (angolul)

Legnagyobb slágerei
1973: Szállj, kék madár
1973: Könnyek nélkül
1974: Egy fiú és egy lány (Ő és én)
1974: Menni kell
1975: Nincs ablak az emberen
1976: Savanyú a csokoládé
1976: Kinél van egy forint...
1977: Ha a cipőm beszélni tudna
1977: Tíz percet az évekből
1978: Ne sírj
1980: Megint
1981: Miért ne?
1981: Vigyél el
1981: Gömbölyű dal
1981: Hello
1981: Titkos szobák szerelme 
1981: Miért nem próbálod meg velem?
1983: Elvarázsolt dal
1984: Amíg várok rád
1984: Ólomkatona
1984: Miért nem elég?
1984: Képzeld el
1986: Nagy találkozás
1986: Mama
1986: Legyen ünnep
1986: Éjszakai üzenet 
1986: Mint a filmeken
1987: Boldog dal
1988: Csak a szívemet dobom eléd
1989: Játssz még
1996: Így jó

Kiadatlan rádió- és tévéfelvételek
1970 A pancsoló kisgyerek
1970 Nem leszek a játékszered
1970 Eszpresszóban
1970 Szomorú ősz
1970 Iránytű
1970 Kíváncsi lennék rá
1971 Elvarázsolt kastély
1971 Csukd be az ajtót
1971 Egyszer minden véget ér
1972 Egy kis tavasz, egy kis szerelem
1972 Mikor hozzám érsz
1973 Hull az elsárgult levél
1973 Ha érezted
1973 Ha szól az estharang
1976 Ébredj, hogy álmod lehessen
1976 Hol van már
1976 Kinél van egy forint
1979 Az asszony, aki mindig énekel (Gyerbenyev–Bradányi Iván)
1979 Egy szót sem szólt (Martin Hoffmann–Demjén Ferenc)
1979 Gyere most hozzám (Martin Hoffmann–S. Nagy István)
1980 Megint (Nagy Tibor–Demjén Ferenc)
1981 Nyáridő
1981 Holnap, ki tudja, holnap látsz-e még? (Fényes Szabolcs–Mihály István)
1981 Mindig az a perc (Fényes Szabolcs–Mihály István)
1983 Elvarázsolt dal (Presser Gábor–Sztevanovity Dusán; elhangzott a Tessék választani!-n; második változata szintén kiadatlan volt, de 2013-ban kiadták mp3-ban, harmadik változata Elvarázsolt éj címmel 1986-ban megjelent az Éjszakai üzenet című albumon)
1989 Esik a hó

Online kiadások
1982 La casa mio dal chore (Titkos szobák szerelme, olasz nyelven, online megjelenés: 2012)
1982 Memory (Titkos szobák szerelme, angol nyelven)/Hello (Hello, angol nyelven, online megjelenés: 2012)
1983 Amíg várok rád/Elvarázsolt dal/Gyere (online megjelenés: 2012, ez lett volna eredetileg az „Első magyar óriás kislemez”)
1984 When the Darkness Falls (Amíg várok rád, angol nyelven, online megjelenés: 2012)

Közreműködik

Díjai 
 1972 – Előadói díj – Táncdalfesztivál (Bővízű forrás)
 1974 – A pozsonyi Lyra dalfesztivál nyertese
 1975 – A Made in Hungary rádiós fesztivál I. helyezettje (Ablak nincs az emberen)
 1976 – Az év Énekesnője az NDK-ban; sopoti fesztivál
 1977 – A Metronóm'77 I. díjasa (Tíz percet az évekből)
 1980 – Az év énekesnője Kubában és Lengyelországban
 1981 – Az International Pop and Chanson Festival (Villach, Ausztria) négy kiosztott díjából kettőt neki ítéltek: az első díjat és az Osztrák Rádió (Ö-3) legjobb előadónak járó különdíját.
 1982 – Pop-Meccs – Az év énekesnője
 1983 – A  Magyar Rádió Elnökségének Nívódíja
 1984 – A XV. Yamaha World Popular Song Festival: „Most Outstanding Performance Award” (A Legkiemelkedőbb Előadás Díja)
 1984 – Pop-Meccs – Az év énekesnője
 1986 – eMeRTon-díj
 1987 – Az év énekesnője
 1988 – A Szerzői Jogvédő Hivatal Díja a magyar zeneművek bemutatása terén végzett kiemelkedő tevékenységéért
 1990 – Az évtized énekesnője (szakmai szavazatok alapján)
 1995 – A Magyar Köztársasági Érdemrend kiskeresztje
 2002 – Westel-Mahasz Arany Zsiráf Életműdíj
 2002 – eMeRTon-díj – Az év legjobb női előadója
 2003 – Gundel művészeti díj ()
 2005 – példaértékű karitatív tevékenységéért „Pro Caritate”-díjat kapott dr. Göncz Kinga ifjúsági, családügyi, szociális és esélyegyenlőségi minisztertől.
2019 – Lions-díj
Pepita Oroszlán-díj (a külföldön legnagyobb példányszámban eladott magyar lemezért)

Színházi szerep
A Színházi adattárban regisztrált bemutatóinak száma: 1.

Filmszerepei

 Nyári kaland (1973)
 Moziklip (1987)

Kötetei
Kész szavak; Aréna 2000, Bp., 2005 + CD
Titkaim, neked; följegyezte, összeáll. Zsohár Melinda; New Bridge, Bp., 1993 (Humphrey könyvei)
Közelség (Budapest, Édesvíz Kiadó, 2017)

Jegyzetek

Források
Képes Pop-Rock Enciklopédia ()
Tardos Péter: Rocklexikon (1980, 1982) ()

További információk 
 
 rajongói oldal
 dalszövegek
 Nők Lapja Café
 https://web.archive.org/web/20041113041514/http://www.boon.hu/zene/boon-zene-15209.shtm
 Duna-Text
 belépő a Fészek Klubba (1973)
 Zöld Újság
 Patikatükör

Magyar könnyűzenei előadók
Magyar nők
Ráckeveiek
Magyar rockzenészek
Táncdalénekesek
1953-ban született személyek
EMeRTon-díjasok
Gundel művészeti díjasok
Élő személyek